**REFERAT**

**Fransklærerforeningens generalforsamling**

**fredag d. 15. november 2019**

**kl 16.30-18.30**
**VIA University college,**

**CeresByen 24 i Aarhus**

**Dagsorden er ifølge vedtægterne:**1. Valg af dirigent og referent.
2. Årsberetninger.
3. Fremlæggelse af regnskab til godkendelse.
4. Fremlæggelse af budget, herunder fastlæggelse af kontingentets størrelse.
5. Behandling af indkomne forslag.
6. Valg af medlemmer til fællesbestyrelsen.
7. Valg af 2 revisorer.
8. Eventuelt.

*Ad punkt 2: De skriftlige årsberetninger fra formanden/bestyrelsen udsendes senest d. 25.10 til foreningens medlemmer pr. mail.

Ad punkt 5: Forslag i henhold til punkt 5 bedes sendt til formanden på**fransklaererforeningen@gmail.com**senest 14 dage før, dvs. den 21.10.

Ad punkt 7: I ulige år vælges tre bestyrelsesmedlemmer fra gymnasie/hf-fraktionen, en fra seminariefraktionen og to fra folkeskolefraktionen.*
Da ***la Journée Pédagogique*** var færdig bød **Fransklærerforeningen** på et glas vin. Herefter kunne generalforsamlingen begynde.

**Christine Léturgie bød velkommen, og alle fremmødte præsenterede sig.**

**Ad 1.** Frank Østergaard blev valgt som dirigent og Karin Rosenbom blev valgt som referent.

**Ad 2.** Frank bekræftede, at generalforsamlingen var lovligt indkaldt, og at forsamlingen var beslutningsdygtig. Herefter gennemgik Christine årsberetningen.

Christine beklagede, at årsberetningen er kommet sent ud i år.

Der er kommet en ny læringskonsulent i fransk i grundskolen. Det er vi meget glade for. Det er Ulla Jespersen. Vi regner med et tæt samarbejde med hende.

Kursusafdelingen har fokus på:

* De nye krav i gymnasieskolen.
* Brobygning.
* Kursusforløb i samarbejde med italiensk, spansk og fransk.
* Kursusforløb i samarbejde med samfundsfagslærere. Positiv tilbagemelding. Vi gentager kurset.

Nogle kurser vil blive genudbudt. Kurser er vigtige og fylder meget i vores forening, da vi har alle franskniveauer repræsenteret.

Fransk Nyt: I er velkomne til at skrive artikler og sende dem til Elise.

HHX er særlig ramt af økonomisk pres. HHX nedlægger flere steder fransk, og for store hold er ligeledes et problem. En bekymrende tendens. Når et fag bliver nedlagt, er det i øvrigt svært at få det genetableret.

Valgfag i håndværk og design samt madkundskab presser udbuddet af fransk som valgfag i folkeskolen. Flere steder er der desuden mangel på fransklærere, hvilket kan betyde, at fransk ikke oprettes. Kontakt os, hvis du kender en skole, der mangler en fransklærer, så prøver vi gerne at hjælpe.

Udfordring: Der bliver ikke uddannet nok fransklærere.

Vi har forsøgt at stabilisere vores økonomi. I år går regnskabet i nul. Vi budgetterer stadig med underskud, men det kommer vi tilbage til under regnskabet.

Tak til alle, der bidrager til franskfaget. Vi holder fast i vores engagement.

Hernæst spurgte Frank, om bestyrelsen havde yderligere kommentarer til årsberetningen. De kommer her:

Iben Schneider: HHX nedlægger fransk. Desuden er fransk forsvundet helt ud af EUX/EUD. Sprogenes forsvinden er sket ganske usynligt. Måske er det en tendens. Erhvervslivet er dog begyndt at åbne øjnene for problemet.

Annette Søndergaard Gregersen og Karin Rosenbom sidder i faggruppen for fransk i Undervisningsministeriet og har bl.a. fokus på, at franskprøven i grundskolen er for svær. Det gælder både den tre-timers skriftlige prøve (lytte- og læsefærdighed, sprog og sprogbrug samt skriftlig ”fri” stil) samt den mundtlige prøve (5 minutters præsentation ud fra stikord + 8 minutters dialog).

Khader: Khader har i forbindelse med foreningens internationale arbejde været i Athen. Der er både lande, hvor der er flere elever i fransk, og lande, der minder om situationen i Danmark. ”Når vi rejser, får vi nye ideer til vores kolleger.”

Elise: Elise er også engageret i det internationale arbejde og siger: ”Vi har for eksempel fået kontakt til en teatertrup, der arbejder med, hvordan man kan bruge drama til at lære fransk. Truppen trækker fulde huse, og den vil gerne komme til Danmark i foråret 2020. Det vil komme til at koste et mindre beløb pr. deltager. Det vil desuden kræve 40 deltagere.” Elise understreger, at mere motiverende undervisning gavner motivationen hos eleverne og deres lyst til at fortsætte med at lære fransk. Elise og Khader har opnået et samarbejde med FIPF, Den Internationale Fransklærerforening, og de har bl.a. haft møde med generalsekretæren. Der er sat initiativer i gang globalt. Hvordan bliver man for eksempel en god fransklærer? Hvordan kan vi hjælpe de unge lærere og foreningerne? Et idékatalog er på vej. Der vil komme information herom i FranskNyt. Elise konkluderer, at det har stor værdi for foreningen og dens medlemmer, at vi deltager i disse internationale konferencer.

**Ad 3.**

Mette gennemgik regnskabet og bemærkede, at der er et lille overskud modsat forrige år, hvor der var underskud. Dette er meget tilfredsstillende. Mette gennemgik de enkelte poster samt noterne 1 og 2.

De *skriftlige* revisorkommentarer blev gennemgået: Først Frank Østergaards og dernæst Kirsten Kirkelunds.

Begge revisorer kunne konkludere, at økonomien er sund og, at regnskabet kan godkendes.

Herefter var der nogle *mundtlige* revisorkommentarer:

Kirsten: Kurser har vi i flere år diskuteret, hvor de skulle placeres. Udgifter skal trækkes fra under posten kurser. Indtægter ligger derfor kun på 300 kr. Foreningens kurser er vigtige for balancen. Det ser fint ud, men overskuddet er næsten ingenting. Hvad angår de skyldige beløb vil de altid være der. Det kan dække over medlemmer, der ikke har betalt. Det er småting. Kirsten synes også, at 40.000 kr. er for dyrt til ekstern administration. Fransklærerforeningens regnskab svarer til et kursusregnskab. Vi skal passe på med at spise af formuen.

Frank: Fordel ved at rykke regnskabsåret fra 1. august til 1. august ville være, at vi ikke sad med et historisk regnskab, men et regnskab der er tættere på rent tidsmæssigt.

Det internationale arbejde er der blevet gjort fint rede for. Det kan være svært for det almindelige medlem at forstå, at bestyrelsen rejser rundt til møder med fx CEO og FIPF. Det er vigtigt at tydeliggøre, som I gør, hvad der kommer ud af det. Hvis medlemmer kan udnytte gode tilbud, er det godt. De 40.000 kr. til ekstern administration er stort beløb og det ville være herligt, hvis man kunne nedbringe det, men det er også en prioritet at aflaste bestyrelsen. Det lyder godt, hvis det nye sekretariat, der skal stå for det, kan gøre det billigere. Vi må håbe, at det nye sekretariat bliver bedre også i forhold til løbende ajourføring af medlemslisten. Frank har talt med alle de medlemmer som var noteret i restance undtagen to-tre stykker i forhold til den samlede medlemsliste.

Iben: Vi har et fokus på at øge indtægter via annoncer og et øget fokus på flere medlemmer.

Christine: Jeg tror ikke, at det bliver meget billigere med Dit Sekretariat, ikke i starten, men måske på længere sigt. Der vil være mange ting, der skal bygges op i begyndelsen. Mette mødes med dem i næste uge for at se, om der kan blive enighed om en aftale.

Ulla: Tak for jeres store omhu ift. regnskabet, og tak til Frank for revidering af medlemslisten. Overskud på et kursus skal bruges på nye kurser for medlemmerne. Der er også kurser, der giver underskud. Der er på grund af skolernes trængte økonomi desværre færre kolleger, der får lov til at komme på kursus end tidligere. Endelig betyder det også noget, at der udbydes FIP kurser for fagene.

Mette: Fransklærerforeningen har to konti, dvs. en til kursus. Derfor bliver et overskud ikke brugt til Fransklærerforeningens generelle udgifter.

Ulla: Fornuftigt at prøve med et nyt sekretariat til regnskabet, da det er et stort arbejde. Der er p.t. ikke nogen i bestyrelsen, der har tid til det tidskrævende ansvar.

Regnskabet hermed enstemmigt godkendt.

**Ad 4.**

Bestyrelsen anbefaler fastholdelse af kontingentet.

Mette gennemgik budgettet og på bestyrelsens anbefaling budgetteres der med et underskud for at have luft i budgettet. Vi forventer dog ikke et underskud.

Diskussion om kontingentet.

Selvstændige og universitetsansatte bør betale 375 kr. (kan trækkes fra).

375 kr. (Gymnasiale uddannelser, universiteter, selvstændige, aftenskoler, oplysningforbund)

225 kr. (Grundskoler, efterskoler, ungdomsskoler, pensionister, arbejdsløse, studerende)

100 kr. (Lærere som også er medlem af Sproglærerforeningen)

Enstemmigt flertal.

**Ad 5.**

Ingen forslag

**Ad 6.**

Christine, Kader og Hanne. GENVALGT

Annette GENVALGT

Karin GENVALGT

Magdalena GENVALGT

Birthe Møller Skjoldhøjskolen NY SUPPLEANT

**Ad 7.**

Kirsten GENVALGT

Frank GENVALGT

**Ad 8.**

Elise: Vi har deltaget i Nordisk uge i Nice, hvor nordiske fransklærere blev inviteret til Francophonia, hvor der bl.a. blev talt om, at man kan komme på kursus i 3-4 uger i sommerferien. Kurset er gratis. Du bliver formateur og laver noget for andre fransklærere i Danmark. Det tager tre år i træk. Man skal skrive en ansøgning for at komme i betragtning. Det er et rigtig godt tilbud. Man kommer hjem og bidrager med det, man har lært i Nice. Ulla har prøvet at undervise i Nice en uge. Hvis I kunne tænke jer at komme ned og undervise, så kan Elise sige det videre til Yann (direktøren) i Nice. Deltagerne er fra 25 år og opefter. Det er folk fra flere forskellige lande, der deltager. Der er både undervisning og udflugter. Der er rekreative aktiviteter. I år var der mange folkeskolelærere, men også lærere fra HF, gymnasier osv. Finansiering: ofte er det skolerne, der betaler. Det var meget billigt sidste år. Hvis man bestiller flybilletter i rigtig god tid, kan man få billige billetter. Et godt efteruddannelsessted.

Mette takker med vingave de to revisorer for arbejdet.

Frank takker bestyrelsen for det gode arbejde.